钦定古今图书集成/明伦汇编/氏族典/第536卷 > 《泸溪县志》 > 石文德
## 钦定古今图书集成/明伦汇编/氏族典/第536卷 > 《泸溪县志》 > 石文德

按《魏书石文德传》：“文德，河中蒲坂人也。有行义。真君
初，县令黄宣在任丧亡。宣单贫无期亲，文德祖父苗
以家财殡葬，持服三年，奉养宣妻二十馀载。及亡，又
衰绖敛祔，率礼无阙。自苗逮文德，刺史守令卒官者，
制服送之，五世同居，闺门雍睦。诏标榜门闾。”